alexandrainst/scandi-wiki huggingface dataset:
Oggy og kakerlakkene

Oggy og kakerlakkene (Oggy et les Cafards) er ein fransk teiknefilm-serie laga av Gaumont. Serien handlar om Oggy, som er ein reservert, lat og blå katt. Han ville ha nytta dagane sine til å sjå TV og lage mat, om det ikkje hadde vore for tre innpåslitne kakerlakkar som bur i huset hans. Kakerlakkane heiter Joey, Dee Dee og Marky (namngitt etter tre av personane som var med i musikkbandet Ramones) og elskar å gjere livet surt for Oggy.

Serien blei fyrst sloppe i 1998. Ein tredje sesong med episodar har vore send frå 2008.

Franske teiknefilmseriar
Fjernsynsseriar frå 1990-åra
Buinsk

Buinsk (russisk Буинск, tatarisk (latinsk) Bua) er ein by i Republikken Tatarstan i Russland med om lag 20 000 innbyggjarar. Han ligg ved elva Karla, ei sideelv til Svijaga, rundt 100 km sørvest for Kazan. 

Han vart grunnlagd i 1691 og fekk byrettar i 1780.

Busetnader grunnlagde i 1691

tt:Буа
Laisjevo

Laisjevo (russisk Лаишево, tatarisk (latinsk) Layış) er ein by i Republikken Tatarstan i Russland med om lag 8000 innbyggjarar. Han ligg ved bredda av Kujbysjev-reservoaret, rundt 50 km søraust for Kazan. 

Staden vart grunnlagd i 1557 og fekk bystatus først i 2004. 

Busetnader grunnlagde i 1557
Vanja

Vanja vert i Norden mest bruka som kvinnenamn. Namnet er laga av ei kjæleform av mannsnamnet Ivan, ei russisk form av namnet Johannes, som tyder «Gud er nådig». Sidan namnet endar på -ja, vart det i Sverige og Noreg oppfatta som eit kvinnenamn.

Vanja har i Noreg namnedag 22. januar.

Bruken av namnet i Noreg 
 I folketeljinga frå 1900 var tre personar registrerte med namnet Vanja eller Wanja.
 I 2008 har 930 Vanja, 216 Wanja, , 216 Vania og 13 Wania til første fornamn. Det er 5 menn som heiter Vanja.

Kjende namneberarar 
 Vanja Nilsen (f. 1983), norsk tegneserieskaper
 Vanja Stambolova (f. 1983) bulgarsk friidrettsutøvar
 Vanja Frixen (f. 1984), norsk artist

Annan bruk av namnet 
 Onkel Vanja, drama av Anton Tsjekhov (ca 1899)

Kjelder 
 Olav Veka: Namneboka, Det Norske Samlaget 1991

Bakgrunnsstoff 

 FolketeljIngar i Digitalarkivet

Kvinnenamn
Mannsnamn
Førenamn av hebraisk opphav
Førenamn av russisk opphav
Tvikjønna namn
Kortnamn
Ivan

Ivan er eit mannsnamn, ei russisk form av namnet Johannes, som tyder «Gud er nådig». 

Ivan har i Noreg namnedag 22. januar.

Bruken av namnet i Noreg 
 I folketeljinga frå 1801 var det 2 som hadde namnet Ivan, begge budde i Finnmark
 I 1900 var 66 listeførte med namnet Ivan, flest i Oslo
 I 2008 har 1 213 menn Ivan til første fornamn.

Kjende namneberarar 
 Ivan IV av Russland (1530–1584), russisk tsar kjend som «Ivan den grusomme»
 Ivan Masepa (1639-1709), ukrainsk adelsmann
 Ivan Turgenjev (1818-1883), russisk forfattar
 Ivan Sjisjkin (1832-1898), russisk målar
 Ivan Kramskoj (1837-1887), russisk målar
 Ivan Pavlov (1849–1936), russisk lege og nobelprisvinnar
 Ivan Reitman (f. 1946), slovakisk-kanadisk filmregissør
 Ivan Kristoffersen (f. 1931) norsk politikar
 Ivan Haugland (f. 1960) norsk politikar
 Ivan Basso (f. 1977), italiensk syklist

Kjelder 
 Olav Veka: Namneboka, Det Norske Samlaget 1991

Bakgrunnsstoff 

 Folketeljingar i Digitalarkivet

Mannsnamn
Førenamn av hebraisk opphav
Førenamn av russisk opphav
Mamadysj

Mamadysj (russisk Мамадыш, tatarisk (latinsk) Mamadış) er ein by i Republikken Tatarstan i Russland med om lag 14 000 innbyggjarar. Han ligg ved elva Vjatka, rundt 140 km aust for Kazan. 

Han var opphavleg ein tatar-landsby. På 1600-talet starta russiske nybyggjarar å busette seg i området. Han fekk byrettar i 1781.

Busetnader grunnlagde i 1390-åra
Mendelejevsk

Mendelejevsk (russisk Менделе́евск) er ein by i Republikken Tatarstan i Russland med om lag 20 000 innbyggjarar. Han ligg ved Nizjnekamsk-reservoaret i elva Kama, rundt 200 km aust for Kazan og 20 km nord for Naberezjnyje Tsjelny. 

Busetnaden voks opp rundt ein kjemisk fabrikk som vart grunnlagt i 1868. Han fekk bystatus i 1967.

Busetnader grunnlagde i 1868
Menzelinsk

Menzelinsk (russisk Мензелинск, tatarisk Minzälä) er ein by i Republikken Tatarstan i Russland med om lag 16 000 innbyggjarar. Han ligg ved elva Menzelja, rundt 250 km aust for Kazan.

Busetnaden vart grunnlagd i 1586 og fekk byrettar i 1781.

Busetnader grunnlagde i 1586
Svein Arild Vatsø

Svein Arild Vatsø () er ein norsk filmprodusent. 

Svein Arild Vatsø er filmprodusent og eldsjel frå Kalvåg. Han byrja tidleg med film som hobby og etablerte sitt første filmselskap i 2006, Firework Film. Firework Film har til no produsert nokre sjølvskrivne filmar, og i tillegg produserer dei reklamefilmar for det regionale næringslivet. Det mest kjende filmprosjektet hans er «17Hz» i samarbeid med Jenny Skavlan.

Han er også kjend for å skape liv og røre med festivalar og andre kulturskapande arrangement.

Kjende verk:

 Kalvåg Kystfestival
 Stopp i lovens navn! (2004)
 Operasjon Kvit Snø (2007)
 17 Hz (2009)

Norske filmprodusentar
Folk frå Bremanger
Nurlat

Nurlat (russisk og tatarisk Нурла́т) er ein by i Republikken Tatarstan i Russland med om lag 30 000 innbyggjarar. Han ligg ved elva Kondurtsja, rundt 190 km søraust for Kazan. 

Han vart grunnlagt i 1905 som ein busetnad ved ein jernbanestasjon. Han fekk bystatus i 1961.

Busetnader grunnlagde i 1905
Tetjusji

Tetjusji (russisk Тетюши, tatarisk (kyrillisk) Тәтеш, tatarisk (latinsk) Täteş) er ein by i Republikken Tatarstan i Russland med om lag 11 000 innbyggjarar. Han ligg ved vestbredda av Kujbysjev-reservoaret i elva Volga, rundt 100 km sør for Kazan. 

Han vart grunnlagt i 1587 som Tetjusjskaja zastava (russisk Тетюшская застава) og fekk byrettar i 1781.

Byen var åstad for eit større slag under opprøret til Stenka Razin.

Byar ved Volga
Busetnader grunnlagde i 1587
Zainsk

Zainsk (russisk Заи́нск, tatarisk (kyrillisk) Зәй, tatarisk (latinsk) Zäy) er ein by i Republikken Tatarstan i Russland med om lag 40 000 innbyggjarar. Han ligg ved elva Stepnoj Zaj, ei sideelv til Kama, rundt 200 km søraust for Kazan. 

Han vart grunnlagt som ei festning i 1656. Han fekk status som urbanliknande busetnad i 1962. Han heitte Novyj Zaj (russisk: Новый Зай) fram til 1978, da han fekk bystatus og namnet vart endra til Zainsk.

Busetnader grunnlagde i 1656
Sjagonar

Sjagonar (russisk Шагонар, tuvinsk Шагаан-Арыг) er ein by i republikken Tuva i Russland med om lag 11 000 innbyggjarar. Han ligg ved elva Jenisej, rundt 110 km vest for Kyzyl. 

Busetnaden vart grunnlagd i 1888 og fekk bystatus i 1945.

Den opphavlege byen Sjagonar vart demdt ned på 1970-talet på grunn av bygginga av kraftverket Sajano-Sjusjensk. Byen vart gjenoppbygd sju kilometer frå den opphavlege plasseringa.

Kjelder 
 Denne artikkelen bygger på «Sjagonar» frå , den 19. januar 2009. 
 

Busetnader grunnlagde i 1888
Tsjadan

Tsjadan (russisk Чадан) er ein by i republikken Tuva i Russland. Han ligg ved elva Tsjadan, rundt 200 km vest for Kyzyl. 

Busetnaden vart grunnlagd i 1873 og fekk bystatus i 1945.

Busetnader grunnlagde i 1873
Turan i Russland

Turan (russisk Тура́н) er ein by i republikken Tyva i Russland med om lag 5000 innbyggjarar. Han ligg rundt 60 km nordvest for Kyzyl.

Han vart grunnlagd i 1885 av russiske nybyggjarar frå Sibir og fekk bystatus i 1945.

Busetnader grunnlagde i 1885
Aksaj

Aksaj (russisk Аксай) er ein by i Rostov oblast i Russland med om lag 35 000 innbyggjarar. Han ligg på høgre bredda av elva Don, rundt 15 km nordaust for Rostov-na-Donu. 

Han vart grunnlagt i 1569 som ein kosakk-busetnad. Fram til 1700-talet heitte han Ust-Aksajaskaja (russisk: Усть-Акса́йская), Nizjnije Razdory (russisk: Ни́жние Раздо́ры), Kobjakovskij (russisk: Кобяковский), Atamanskij (russisk: Атама́нский) og Nizjnij (russisk: Ни́жний). Frå 1791 har namnet vore stanitsa Aksajskaja (russisk: Акса́йская). I 1957 fekk han bystatus med namnet Aksaj.

Aksaj er i dag ein industrisatelittby til Rostov-na-Donu.

Kjelder 
 Denne artikkelen bygger på «Aksaj» frå , den 19. januar 2009. 
 

Busetnader grunnlagde i 1569
Byar i Rostov oblast
Belaja Kalitva

Belaja Kalitva (russisk Бе́лая Кали́тва) er ein by i Rostov oblast i Russland med om lag 45 000 innbyggjarar. Han ligg ved elva Donets, rundt 130 km nordaust for Rostov-na-Donu. 

Han vart grunnlagt i 1797 og fekk bystatus i 1926.

Busetnader grunnlagde i 1703
Byar i Rostov oblast
Donetsk i Russland

For byen Donetsk i Ukraina, sjå Donetsk.

Donetsk (russisk Доне́цк) er ein by i Rostov oblast i Russland med om lag 50 000 innbyggjarar. Han ligg ved elva Donets, rundt 125 km nord for Rostov-na-Donu. 

Busetnaden vart grunnlagt i 1681 og fekk bystatus i 1951. Byen heitte Gundorovka fram til 1955. 

Busetnader grunnlagde i 1681
Byar i Rostov oblast
Bikolibri

Bikolibri (Mellisuga helenae) er den minste av alle fuglar i verda, omtrent som ei stor bie i storleik. Han har ein medels masse på ca. 1,8 g og er ca. 5 cm lang. Denne kolibriarten er endemisk til Cuba, han finst òg på den cubanske øya Isla de la Juventud. På Cuba er han kjent som zunzuncito.

Skildring 

Hannen har strupe, panne og hovud i kraftig grøn farge, iriserande krage med forlenga fjør ned på begge sidene av strupen. Oversida er blåleg, resten av undersida er lys grå til kvit. Hoa er blågrøn med lyst i bryst og undersida. Dessutan har ho kvite flekker på enden av ytre halefjøra. Unge hannar liknar hoa, men manglar kvitt på halefjøra. I hekkedrakt har hannfuglar iaugefallande rosa til raud farge i panne, på hovud og i nakke, og er iriserande metallisk blå på rygg og venger. Som for andre kolibriar er dei iriserande fargene i fjøra ikkje alltid synlege. Effekten er avhengig av vinkelen mellom observatør, fugl og lyskjelde.

Lengda er ca. 5 centimeter frå nebbspiss til halespiss og gjennomsnittleg vekt er ca. 1,8 gram. Dette er også det minste varmblodige virveldyr. På grunn av storleiken kan bikolibriar lett forvekslast med bier. 
Frekvensen på vengeslaga er rundt 80 gongar i sekundet. Dette held fuglen stille i lufta framføre blomar som han beitar på. Det svarte nebbet er særs tynt, tunga er ekstremt tynn og relativt lang. Kroppstemperaturen er 40 °C, men om natta går han ned til 19 °C for å spare energi.

Desse fuglane er slanke med rett nebb utforma for å trengje djupt inn i blomar. Med tunga forma som eit langt røyr syg fuglen opp nektar - og no og då også insekt og edderkoppar - akkurat som om tunga var eit sugerøyr. I denne prosessen får fuglen blomsterpollen på nebb og hovud og spreier det til andre blomar. På denne måten spelar han ei vektig rolle i reproduksjon av planten. Bikolibrien konsumerer dagleg mat som svarar til halvparten kroppsvekta og drikk opptil 8 gongar si eiga vekt i vatn pr. dag.

Hoa av bikolibrien byggjer eit skålforma reir av bitar av spindelvev, bork og lav. Egga er mindre enn kaffibønner. Ho rugar aleine i 21 eller 22 dagar. Ungane har fått fjørdrakt etter 13 til 14 dagar og flyg ut av reiret ca. 18 dagar gamle.

Populasjonen minkar, sannsynlegvis på grunn av tap av habitat. Arten synest å vere avhengig av moden skog.

Kjelder 

 Tilsvarande wikipediaartiklar på spansk og fransk
 BirdLife International: Bee Hummingbird - BirdLife Species Factsheet Lest 19. januar 2008

Bakgrunnsstoff 
 Bikolibri videoar hos Internet Bird Collection
 Bilete av ein hann i hekkedrakt 
 Nærbilete av hofugl 

Kolibrifamilien
Håkon Håkonsen

Håkon Håkonsen er ein film frå 1990, regissert av Nils Gaup. Filmen byggjer på boka med same namn, av Oluf Vilhelm Falck-Ytter. Filmen vart spelt inn i Stillehavet, Spania, England og Noreg. Håkon Håkonsen vart laga i samarbeid med The Walt Disney Company, og er blant dei største og mest påkosta norske filmane gjennom tidene.

Filmen si handling utspelar seg på midten av 1800-talet og handlar om Håkon Håkonsen som vert nøydd til å reise til sjøs i ein alder av 13 år, på grunn av dårleg økonomi i familien. Håkon lærer seg fort å bli sjømann, og opplever framande og spanande land, samt ein brutal styrmann som viser seg å vere både våpensmuglar og sjørøvar. På overfarten til Calcutta finn han ei ung jente som er blindpassasjer om bord. Dramatikken held fram når skuta forliser og Håkon endar opp på ei aude sørhavsøy.

Filmen har seinare blitt fullstendig restaurert, og i februar 2006 kom han ut på DVD.

Norske filmar
Filmar frå 1990
Terje Wibe

Terje Paul Wibe () er ein norsk sjakkspelar. Han vart Noregsmeister i sjakk i 1971 etter stikkamp mot Svein Johannessen, som han vann 4,5-3,5. 

Terje Wibe vart utnemnd til Internasjonal Meister i sjakk (IM) av Verdssjakkforbundet FIDE i 1977, som den femte frå Noreg med denne tittelen. Han kvalifiserte seg til tittelen ved fine resultat i dei to internasjonale turneringane Astoria Chess International 1976 og 1977 på Hamar, og deretter med ein tredjeplass i Gausdal Chess International 1977.

Terje Wibe lærte å flytte sjakkbrikkene heime som 7-8-åring, og kom deretter med i skulesjakk i Oslo. Han vart sidan Oslomeister i juniorklassa, og i 1965 vart han junior-Noregsmeister.

Terje Wibe deltok på det norske landslaget i sjakk-OL (VM for landslag) i 1966, 1968, 1970 og 1972. I 1966 måtte han vinne mot Stormeister Rossolimo, USA for at Noreg skulle gå til A-finalen med dei 16 beste laga. Dette klarte han også, eit "sprudlande kongeangrep slo gjennom". Terje Wibe tok 4,5 av 10 på 6. bord i 1966, 8,5 av 14 på 5. bord i 1968, 8,5 av 15 på 4. bord i 1970 og 7 av 15 på 2. bord i 1972.

Terje Wibe har også spelt postsjakk, og i 1982 kvalifiserte han seg til tittelen Internasjonal Meister i fjernsjakk, og i 1994 til tittelen Internasjonal Stormeister i fjernsjakk.

Bakgrunnsstoff 
 Terje Wibe sine parti hos www.chessgames.com
 Terje Wibe sine parti hos NorBase

Kjelder 
 Norsk Sjakkblad nr 5, 1977
 Øystein Brekke: Norges sjakkforbund 75 år 1914-1989, Norges Sjakkforbund 1989, ISBN 82-991916-0-2
 Olimpbase, database over sjakk-olympiadar mv

Fotnotar 

norske sjakkspelarar
Noregsmeistrar i sjakk
Internasjonale meistrar i sjakk
Internasjonale fjernsjakkstormeistrar
Folk frå Oslo
Junior-noregsmeistrar i sjakk
Skoggrense

Skoggrense er ei nemning for yttergrensa for utbreiingsområdet til skogen.

Skoggrensa opp mot fjellet vert kalla alpin skoggrense, medan skoggrensa mot nord vert kalla den polare skoggrensa. Grovt sett fell den polare skoggrensa saman med isoterm for 10 gr C månadsmiddeltempretur i juli. Skoggrensa mot sjøen vert kalla oseanisk skoggrense.

I Noreg er det helst bjørk som dannar den alpine skoggrensa, men somme stader kan det vere gran eller furu.  Der skoggrensa ligg høgt, er ho klimatisk betinga, det vil seie at det er temperatur og vind som avgjer kor høgt skogen kan vakse.  Men jordsmonnet eller menneskeleg påverknad — som seterdrift — kan lokalt føre til at den verkelege skoggrensa ligg lægre.

Høgda på den alpine skoggrensa varierer frå stad til stad, avgjerande for høgda er:
breiddegraden
avstanden til havet (høgda stig innover i landet)
øvrige landmassar vil trekke skogen etter seg, medan ein lågtliggande «kalott» kan vere snau
lokalklimaet
påverknad av beiting eller menneskeleg aktivitet.

Kjelder
 Knut Skinnemoen: Skogskjøtsel  Landbruksforlaget 1969

Bakgrunnsstoff

skogøkologi
biogeografi

eo:Arbarolimo
Blood Red Shoes

Blood Red Shoes er eit indierockeband frå Brighton i England som blei danna i 2005. Medlemmene er Laura-Mary Carter på vokal og gitar og Steven Ansell på vokal og trommer. Sjølv beskriv dei musikken sin som grunge/punk, og er kjend for klare politiske synspunkt. Dei støttar med anna anti-fascistorganisasjonen Love Music/Hate Rasism, og har spelt på feministfestivalen LadyFest. Dei var nødd til å avlyse konserten sin på Hove-festivalen i 2008 av uvisse grunnar.

Diskografi 
 I'll Be Your Eyes, EP, V2 2007
 Box Of Secrets, CD Universal Records, 14-04-2008

Kjelder 

 Bio ved Allumusic.com

Bakgrunnsstoff 
 

Engelske rockegrupper
Kamen-Mukdykyn

Kamen-Mukdykyn (russisk Камень-Мугдыкын) er ei lita øya i Okhotskhavet i Magadan oblast i Russland.

Kjelder 
 Denne artikkelen bygger på «Kamen-Mukdykyn» frå , den 20. januar 2009. 

Øyar i Russland
Okhotskhavet
Magadan oblast
Vestlandsforsking

Vestlandsforsking er eit norsk regionalt forskingsinstitutt som ligg i Sogndal. Det har ca. 35 tilsette og ein årsomsetnad på 38 millioner. Instituttet har kontor på Fosshaugane Campus. Det utførar forsking, utviklingsarbeid og utgreiingar på oppdrag frå offentleg sektor, næringsliv og forskingsråd. Oppdraga omfattar både regionale, nasjonale og internasjonale prosjekt. Direktør sidan 2022 er Anne Karin Hamre. 

Vestlandsforsking utførar forsking på desse områda:     

Klima og miljø: utsleppsreduksjon; klimatilpassing; planlegging og berekraftig utvikling; industriell økologi og naturressursforvalting 

Reiseliv: opplevingsturisme; digitalisering; berekraftig reiseliv 

Teknologi og samfunn: stordata og nye teknologiar; regional utvikling og digitalisering; kjønn, mangfald og teknologi

Kjelder

Bakgrunnsstoff 
 Offisiell nettstad

Forsking i Noreg
Sogndal kommune
Konstantinovsk

Konstantinovsk (russisk Константи́новск) er ein by i Rostov oblast i Russland med om lag 18 000 innbyggjarar. Han ligg ved elva Don, rundt 110 km nordaust for Rostov-na-Donu.

Busetnaden vart grunnlagd i 1864 og han fekk bystatus i 1967.

Busetnader grunnlagde i 1864
Byar i Rostov oblast
Krasnyj Sulin

Krasnyj Sulin (russisk Кра́сный Сулин) er ein by i Rostov oblast i Russland med om lag 40 000 innbyggjarar. Han ligg rundt 70 km nord for Rostov-na-Donu. 

Busetnaden vart grunnlagd i 1797 og han fekk bystatus i 1926. 

Busetnader grunnlagde i 1797
Byar i Rostov oblast
Millerovo

Millerovo (russisk Ми́ллерово) er ein by i Rostov oblast i Russland med om lag 35 000 innbyggjarar. Han ligg rundt 200 km nord for Rostov-na-Donu. 

Busetnaden vart grunnlagt i 1786 og er kalla opp etter grunnleggjaren, armeoffiseren Ivan Abramovitsj Müller. På slutten av 1800-talet vart det opna ein stasjon på jernbanen Rostov-Voronezj i Millerovo. Han fekk bystatus i 1926.

Millerovo ligg i eit korndyrkingsområde og næringslivet i byen er prega av dette, med næringsmiddelindustri og ein fabrikk for landbruksmaskinar.

Kjelder 
 Denne artikkelen bygger på «Millerovo» frå , den 20. januar 2009. 

Busetnader grunnlagde i 1786
Byar i Rostov oblast
Morozovsk

Morozovsk (russisk Моро́зовск) er ein by i Rostov oblast i Russland med om lag 28 000 innbyggjarar. Han ligg ved elva Bystraja, ei sideelv til Donets, rundt 200 km nordaust for Rostov-na-Donu.

Landsbyen Morozov (russisk: Моро́зов) vart grunnlagd på 1880-talet. I 1900 vart jernbanestasjonen Morozovskaja (russisk: Моро́зовская), kalla opp etter landsbyen, opna like ved. I 1910 vart stanitsaen (kosakklandsbyen) Taubejevskaja (russisk: Таубе́евская) grunnlagd nær jernbanestasjonen, rekna som grunnleggingsåret for byen. Namnet vart endra til Morozovskaja i 1917. Seinare voks landsbyane og vart slått saman og den samanslåtte busetnaden fekk bystatus i 1941.

Geografi

Klima

Kjelder 

 Delar av denne artikkelen bygger på «Morozovsk» frå , den 20. januar 2009. 

Busetnader grunnlagde i 1910
Byar i Rostov oblast
Proletarsk

Proletarsk (russisk Пролета́рск) er ein by i Rostov oblast i Russland med om lag 19 000 innbyggjarar. Han ligg ved elva Manytsj, rundt 160 km søraust for Rostov-na-Donu. 

Han var tidlegare ein kosakk-stanitsa kalla Velikoknjazjeskaja, første gong nemnd på 1700-talet. Han fekk bystatus i 1970.

Kjelder 
 Delar av denne artikkelen bygger på «Proletarsk» frå , den 20. januar 2009. 

Byar i Rostov oblast
Semikarakorsk

Semikarakorsk (russisk Семикарако́рск) er ein by i Rostov oblast i Russland med om lag 25 000 innbyggjarar. Han ligg på venstre bredda av elva Don, rundt 90 km nordaust for Rostov-na-Donu. 

Stanitsaen Semikarakorskaja (russisk: Семикаракорская) vart grunnlagt av don-kosakkar og har vore kjend sidan 1672. Stanitsa vart ofte flytta på grunn av flaum i Don og vart til slutt flytta til den noverande plasseringa i 1845.

Han fekk status som urbanliknande busetnad i 1958 og bystatus i 1972.

Kjelder 
 Delar av denne artikkelen bygger på «Semikarakorsk» frå , den 20. januar 2009. 
 

Byar i Rostov oblast
Tsimljansk

Tsimlyansk (russisk Цимля́нск) er ein by i Rostov oblast i Russland med om lag 15 000 innbyggjarar. Han ligg ved bredda av Tsimljansk-reservoaret i elva Don, rundt 190 km nordaust for Rostov-na-Donu. 

Busetnaden vart grunnlagt i 1672 av kosakkar som Ust-Tsimla (russisk: Усть-Цимла). Fram til 1950 var han stanitsaen Tsimljanskaja (russisk: Цимля́нская). I 1950–1952 vart stanitsaen flytta på grunn av bygginga av Tsimljansk-reservoaret og Tsimljansk vasskraftverk. Han fekk bystatus i 1961.

Kjelder 
 Delar av denne artikkelen bygger på «Tsimljansk» frå , den 20. januar 2009. 
 

Busetnader grunnlagde i 1672
Byar i Rostov oblast
Zernograd

Zernograd (russisk Зерногра́д) er ein by i Rostov oblast i Russland med om lag 25 000 innbyggjarar. Han ligg rundt 60 km søraust for Rostov-na-Donu. 

Han vart grunnlagt i 1915 som stoppestaden Verbljud (russisk: Верблю́д) under bygginga av jernbanen Rostov–Torgovaja. Innan 1933 hadde det vorte til ein busetnad og namnet vart endra til Zernovoj (russisk: Зерново́й). Busetnaden fekk bystatus i 1951 og namnet vart igjen endra, til Zernograd, i 1960.

Kjelder 
 Delar av denne artikkelen bygger på «Zernograd» frå , den 20. januar 2009. 
 

Busetnader grunnlagde i 1933
Byar i Rostov oblast
Zverevo

Zverevo (russisk Зве́рево) er ein by i Rostov oblast i Russland med om lag 25 000 innbyggjarar. Han ligg rundt 100 km nord for Rostov-na-Donu. 

Zverevo vart grunnlagt som ein gruvebusetnad på byrjinga av 1900-talet. Han fekk status som urbanliknande busetnad i 1929 og bystatus i 1989.

Busetnader grunnlagde på 1900-talet
Byar i Rostov oblast
Alagir

Alagir (russisk og ossetisk Алаги́р) er ein by i Republikken Nord-Ossetia i Russland med om lag 20 000 innbyggjarar. Han ligg ved elva Ardon, ei sideelv til Terek, rundt 35 km vest for Vladikavkaz. 

Busetnaden vart grunnlagd i 1850 av fyrst Mikhail Vorontsov, namestnik for Kaukasus, nær ei gammal sølv- og blygruve. Han vart bygd som ein festningsbusetnad ved eit smelteverk og vart eit viktig gruvesenter. Han fekk bystatus i 1938. 

Hovudnæringa i Alagir er framleis dominert av gruvedrift og utvinning av mineral.

Kjelder 
 Delar av denne artikkelen bygger på «Alagir» frå , den 20. januar 2009. 
 

Busetnader grunnlagde i 1850
Namnet Jarl

Jarl er eit mannsnamn,  av  norrønt  jarl –  'jarl, hovding'.

Jarl har i Noreg namnedag  24. januar.

Bruken av namnet i Noreg
Namnt kom i bruk i Noreg rundt 1850, og utpå 1900-talet auka bruken, til populariteten sokk att frå utpå 1950-talet.
 I  folketeljinga  frå 1801 var det ikkje registrert nokon brukarar av dette namnet 
 I 1900 var 74 listeførte med namnet Jarl.
 I 2008 hadde 1 258 menn Gisle   til første fornamn.

Kjende namneberarar
Jarl Jørstad (1923 - 2006), norsk psykiatar
Jarl Goli (f. 1957), norsk skodespelar
Jarl André Storbæk (f. 1978), norsk fotballspelar

Sjå òg
 Jarle

Kjelder
 Olav Veka: Namneboka, Det Norske Samlaget 1991

Bakgrunnsstoff

  Folketeljingar i Digitalarkivet

mannsnamn
førenamn av norrønt opphav

nb:Jarl (navn)
Ardon i Nord-Ossetia

Ardon (russisk Ардо́н, ossetisk Æрыдон) er ein by i Republikken Nord-Ossetia i Russland med om lag 17 000 innbyggjarar. Han ligg ved elva Ardon, ei sideelv til Terek, rundt 35 km nordvest for Vladikavkaz. 

Han vart grunnlagt i 1824 og fekk bystatus i 1964.

Busetnader grunnlagde i 1824